
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΕΝ ΑΟΗΝΑΙΧ 

ΤΗ, 16 ΝΟΕΜΒΡΙΟΥ 1980 


ΤΕΥΧΟΣ ΠΡΩΤΟΝ 


ΑΡΙΘΜΟΣ ΦΥΛΛΟΥ 
262 


ΠΡΟΕΔΡΙΚΟΝ ΔΙΑΤΑΓΜΑ ΥΠ' ΑΡΙΘ. 1028 

Περί έγκρίσεως τοϋ Όργανισμοΰ τοΰ Σώματος Ελλήνων 
Προσκόπων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη : 

1. Τις διατάξεις των άρθρων 1 και 2 τοϋ Νόμου 440/76 «πε¬ 
ρί τροποποιήσεως τοΰ διά τοΰ Νόμου 2017/1920 κυρωθέντος 
άπό 31.3.1919 Ν.Δ/τος «περί τροποποιήσεως τοΰ Νόμου 
1066/1917 «περί ίδρύσεως Σώματος Ελλήνων Προσκό¬ 
πων». 

2. Τον Όργανισμόν τοΰ Σώματος Ελλήνων Προσκόπων 
πού καταρτίσθηκε άπό τό Διοικητικό Συμβούλιο τοΰ Σθύμα¬ 
τος κατά τή συνεδρίασή του τής 15ης Μαρτίου 1977. 

3. Την 770/26.7.77 γνωμοδότηση τοΰ Συμβουλίου Επι¬ 
κράτειας, (μέ πρόταση τοΰ 'Υπουργοΰ Εθνικής Παιδείας 
καί Θρησκευμάτων). 

4. Τό άριθμ. 822/16.9.77 Π.Δ. (ΦΕΚ 265τ.Λ\). 

5. Την σχετική άπόφαση τής άπό 19.4.1980 3ης τακτικής 
Γενικής Συνελεύσεως των μελών τοΰ Σώματος Ελλήνων 
Προσκόπων «περί τροποποιήσεως άρθρων τοΰ Όργανισαοΰ 
τοΰ Σ.Ε.Π.» (Π.Δ. 822/1977) καί 

6. Τό άριθμ. 631/14.7.1980 έγγραφον τοΰ Σ.Ε.Π., προ- 
τάσει τοΰ 'Υπουργοΰ Εθνικής Παιδείας καί Θρησκευμάτων, 
άποφασίζουμε : 

Εγκρίνουμε τον "Οργανισμό τοΰ Σώματος Ελλήνων 
Προσκόπων, πού έχει σέ τελική διατύπωση ώς έξής : 

"Αρθρο 1. 

Νομική υπόσταση. 

1. Τό «Σώμα Ελλήνων Προσκόπων (Σ.Ε.Π.)» πού 
συστήθηκε μέ τό Νόμο 1066/1917 έδρεύει στήν Αθήνα, 
άποτελεϊ ίδρυμα ΐδιωτικοΰ δικαίου, έχει κοινωφελή χαρα¬ 
κτήρα, εποπτεύεται άπό τό Υπουργείο Εθνικής Παιδείας 
καί Θρησκευμάτων καί διέπεται άπό τις διατάξεις τοΰ Νόμου 
1066/1917 «περί ίδρύσεως Σώματος Ελλήνων Προσκόπων» 
(ΦΕΚ 268), όπως ισχύει σήμερα, μετά τήν τροποποίηση 
καί συμπλήριοσή του άπό τό Ν.Δ. 31-3/10.5.1919 πού 
κυρώθηκε μέ τό Νόμο 2017/1920 «περί ίδρύσεως Σώματος 
Ελλήνων Προσκόπων» (ΦΕΚ 40), τό Ν. 112/1945 «περί 
έπανασυστάσεως τοΰ Σ.Ε.Π.» (ΦΕΚ 21). τό Ν. 1016/ 
1949 «περί προστασίας τοΰ Σ.Ε.Π.» (ΦΕΚ 159), τό Ν. 
2091/1952 «περί παλαιών προσκόπων» (ΦΕΚ 112), τά 


άρθρα 1 καί 2 τοΰ Ν.Δ. 123/1974 «περί έπαναγωγής τοΰ 
Σ.Ε.ΙΙ. υπό τήν έποπτείαν τοΰ Υπουργείου Παιδείας» 
(ΦΕΚ 313), τό Ν. 440/1976 «περί τροποποιήσεως τοΰ διά 
τοΰ Νόμου 2017/1920 κυρωθέντος άπό 31.3.1919 Ν.Δ/τος 
«περί τροποποιήσεως τοΰ Νόμου 1066/1917 «περί ίδρύσεως 
Σώματος Ελλήνων Προσκόπων» (ΤΕΚ 257), τά άρθρα 
108 μέχρι καί 12ι1 τοΰ Αστικού Κώΐϊ’.κα έιφ' όσον ϊέν άντί- 
•Αϊΐνται στο Ν. 440/1976, καί άπό τον παρόντα "Οργανισμό. 

2. 1 ο Σ.Ε.Π. συνεχίζει τήν προσκοπική κίνηση πού 
άρχισε στήν Ελλάδα τό 1910. 

"Αρθρο 2. 

Σκοπός καί μέθοδοι. 

1. Σκοπός τοΰ Σ.Ε.Π. είναι ή παροχή εξωσχολικής 
άγοογής σέ Ελληνόπουλα μέ τήν έφαρμογή τοΰ προσκοπικοΰ 
συστήματος πού άποσκοπεΐ στή διαμόρφωση ήθικοΰ χαρα¬ 
κτήρα καί στήν προσφορά φυσικής άγωγής μέ τήν ομαδική 
δράση, τή ζωή στο ύπαιθρο καί τό παιχνίδι. Το Σ.Ε.Π. 
λειτουργεί μέσα στά πλαίσια διαπαιδαγωγήσ:ως καί μορφώ- 
σεως τής νεολαίας πού ορίζονται άπό τό Σύνταγμα καί τούς 
Νόμους. 

2. Γιά τό σκοπό αυτό χρησιμοποιούνται οί παγκόσμια 
άναγνωρισμένες προσκοπικές μέθοδοι, όπως έχουν προσαρμο¬ 
στεί στις έθνικές καί τις θρησκευτικές παραδόσεις, καί έχουν 
διαμορφωθεί μέ τήν έφαρμογή τους στήν Ελλάδα ώστε νά 
διαπλάσουν άξιους πολίτες καί χρήσιμα μέλη τής κοινωνίας 
μέ επίγνωση τής ευρύτερης κοινωνικής άποστολής τους 
σέ κάθε περίσταση. 

"Αρθρο 3. 

Αρχές τοΰ Σ.Ε.Π. 

1. 'Η προσφορά τών κάθε είδους υπηρεσιών άπό τή 
Διοίκηση τοΰ Σ.Ε.Π. άπό τά μέλη τοΰ Σ.Ε.Π. καί γενικά 
άπό πρόσωπα πού άνήκουν στήν προσκοπική κίνηση, είναι 
εθελοντική καί άμισθη. 

2. 'Η κατάταξη καί ή παραμονή στο Σ.Ε.Π. είναι εθελον¬ 
τική καί κανένας δέν άναγκάζεται νά γίνει ή νά παραμείνει 
μέλος του. 

3. 1 ο Σ.Ε.Π. σε καμία περίπτωση δέν άσχολεΐται μέ τήν 
πολιτική, ούτε άναμιγνύεται σ’ αυτή. Τά μέλη τοΰ Σ.Ε.Π. 
δεν μετέχουν μέ την ιδιότητά τους αυτή, σέ κομματικές 
πολίτικες εκδηλώσεις όποιασδήποτε μορφής, ούτε χρησι¬ 
μοποιούν τη θέση τους μέσα στον προσκοπισμό γιά νά πετύ- 
χουν κομματικά ή πολιτικά οφέλη. Δέν έπιτρέπεται ό προ¬ 
σηλυτισμός σέ όποιαδήποτε δογματική ιδεολογία, πολιτική, 
κομματική ή φιλοσοφική. 

"Αρθρο 4. 

"Οργανα. 

Όργανα του Σ.Ε.Π. είναι.: α) 'Η Γενική Συνέλευση, 
β) τό Διοικητικό Συμβούλιο, γ) Ό Γενικός "Εφορος. 

"Αρθρο 5. 

Γενική Συνέλευση. 

1. α) 'ΙΙ Γενική Συνέλευση είναι το ανώτατο όργανο τοϋ 
Σ.Ε.Π. καί άποτελεΐται άπό : (α) τα τακτικά μέλη τοϋ 
Σ.Ε.Π. (άρθρο 23), (β) τα τακτικά μέλη τοϋ Σ.Ε.Π. 
πού εκλέγονται άπό τή Γενική Συνέλευση (άρθρο 24) 
καί (γ) τά «έπί θητεία» μέλη (άρθρο 25). 'Η Γενική Συν¬ 
έλευση συγκαλεΐται μέ απόφαση τοϋ Διοικητικοΰ Συμ¬ 
βουλίου σέ τακτική έτήσια συνεδρίαση τό μήνα Μάρτιο 
ή Απρίλιο κάθε έ'τους καί σέ έκτακτη συνεδρίαση κατά τήν 
κρίση τοϋ Διοικητικοΰ Συμβουλίου ή έπειτα άπό αίτηση 
τοϋ ενός δεκάτου τουλάχιστο τοϋ συνολικοϋ άριθμοΰ των 
μελών της, ποτέ όμως λιγοτέρίον άπό πενήντα. 

β) Τά θέματα πού ορίζονται γιά συζήτηση άπό τά μέλη 
πού ζητούν τή σύγκληση καί πού πρέπει ν’ άνάγονται πάντοτε 
στό έ'ργο τοϋ Σ.Ε.Π. καί στήν προαγωγή τής προσκοπικής 
κινήσεως, περιλαμβάνονται στήν ήμερήσια διάταξη τής 
έκτακτης Συνελεύσεως. 

γ) 'Η συνεδρίαση πού ζητοΰν τά μέλη πρέπει νά 
συγκαλεΐται άπό τό Δ.Σ. μέσα σ’ ένα μήνα άπό τήν ήμέρα 
τής ύποβολής τής σχετικής αίτήσεως, καί συνέρχεται μέσα 
σ’ ένα τρίμηνο άπ’ αύτή. 

δ) "Αν μέσα στήν προθεσμία αύτή πρόκειται νά συνέλθει 
ή Γενική Συνέλευση σέ τακτική ή έκτακτη συνεδρίαση, 
προστίθενται σ’ αύτή τά προτεινόμενα θέματα. 

ε) Θέματα προς συζήτηση στήν τακτική Γενική Συνέλευση 
μπορούν νά προτείνουν μέ αίτησή τους προς τό Δ.Σ. μέλη 
πού άποτελοΰν τουλάχιστον τό ένα δέκατο τοϋ συνολικοϋ 
άριθμοϋ των μελών. 'Η αίτηση πρέπει νά έχει κατατεθεί 
στό Σ.Ε.Π. μέχρι τήν τελευταία ήμέρα τοϋ μηνός Φεβρουάριου 
πού προηγείται άπό τήν Τακτική Γενική Συνέλευση. 

2. 'Η ειδοποίηση γιά τή σύγκληση τής Γενικής Συνελεύ¬ 
σεως άναφέρει τήν ήμερομηνία, τήν ώρα καί τον τόπο τής 
συνεδριάσεως καθώς καί τήν ήμερήσια διάταξη καί δημο¬ 
σιεύεται σέ δύο ήμερήσιες εφημερίδες τής Πρωτεύουσας, 
καί μία τής Θεσσαλονίκης δεκαπέντε τουλάχιστον πλήρεις 
ήμέρες πριν άπό τήν οριζόμενη συνεδρίαση. 

3. Στή Γενική Συνέλευση προεδρεύει προσωρινά ο Πρό¬ 
εδρος τοϋ Διοικητικοΰ Συμβουλίου, ώσότου εκλεγεί Πρόεδρος 
άπό τή Γενική Συνέλευση. 'Η Γενική Συνέλευση εκλέγει 
έπίσης δύο γραμματείς. 

4. α) 'ΙΙ Γενική Συνέλευση βρίσκεται σέ άπαρτία όταν 
τά παρόντα μέλη είναι περισσότερα άπό τά άπόντα. 'Υπο¬ 
λογίζονται μόνον τά μέλη πού έχουν πληρώσει τή συνδρομή 
τους έως τήν ήμέρα τής συνεδριάσεως. "Αν δέν γίνει άπαρτία, 
ή συνεδρίαση επαναλαμβάνεται τήν επόμενη ήμέρα, στον 
ΐδιο τόπο καί σέ ώρα πού καθορίζεται μέ τήν πρόσκληση 
οπότε θεωρείται άπαρτία όσαδήποτε μέλη κι’ αν είναι 
παρόντα. 

β) Δέν επιτρέπεται παράσταση μέ άντιπρόσωπο. 

5. α) Οι άποφάσεις παίρνονται μέ πλειοψηφία τών πα¬ 
ρόντων μελών. Σέ περίπτωση ΐσοψηφίας, ή πρόταση είσά- 
γεται πάλι σέ ψηφοφορία, καί αν πάλι παρουσιασθεΐ ΐσοψηφία, 
τότε η πρόταση απορρίπτεται. Δέν επιτρέπεται νά συζητηθεί 
καί νά ληφθεΐ άπόφαση γιά θέμα πού δέν έχει περιληφθεΐ 
στήν ήμερήσια διάταξη. 

β) Οί άποφάσεις γιά τήν εκλογή μελών τοϋ Διοικητικού 
Συμβουλίου καί γιά τήν έγκριση έγγραφής ή διαγραφής 
τακτικού ή έπίτιμου μέλους, παίρνονται μέ μυστική ψηφο¬ 
φορία πού γίνεται μέ ψηφοδέλτια. 

γ) 'Η Γενική Συνέλευση έχει τό δικαίωμα νά άποφασίζει 
μυστική ψηφοφορία μέ ψηφοδέλτια καί άλλα θέματα. 


0. α) Αποφάσεις σχετικές μέ τήν τροποποίηση τοϋ 
παρόντος Όργανισμοΰ, καθώς καί άποφάσεις γιά διαγραφή 
τακτικών ή επίτιμων μελών, παίρνονται μέ πλειοψηφία 
τών τριών τετάρτων (3/4) τοϋ άριθμοΰ τών μελών που 
ψήφισαν καί μόνον άν ψήφισαν τουλάχιστον εκατό μέλη. 

β) Αποφάσεις σχετικές μέ τήν έγγραφή νέων μελών 
παίρνονται μέ πλειοψηφία τοϋ ήμίσεος (54), πλέον ενός 
τών ψηφισάντων καί κατά τήν σειράν τών ψήφο»; που 
έλαβε κάθε υποψήφιος πού συγκέντρωσε τήν παραπάνω βάση. 

γ) Μέλη τοϋ Διοικητικοΰ Συμβουλίου καί μέλη τής 
επιτροπής τοϋ άρθρου 25 παρ. 3 εκλέγονται κατά σειρά 
εκείνοι πού παίρνουν τις περισσότερες ψήφου,,. 

δ) Σέ περίπτωση ΐσοψηφίας υποψήφιον σέ όποιαδήποτε 
εκλογή, γίνεται κλήρωση άπό τήν Εφορευτική Επιτροπή 
γιά τον καθορισμό τής σειράς επιτυχίας των. 

7. Γιά κάθε συνεδρίαση τής Γενικής Συνελεύσεως τών 
μελών τηρούνται πρακτικά, πού υπογράφονται άπό τον 
Πρόεδρο καί τούς Γραμματείς της. Αποσπάσματα πρακτι¬ 
κών έκδίδονται άπό τον Γενικό Γραμματέα τοϋ Διοικητικού 
Συμβουλίου. 

"Αρθρο 6. 

Αρμοδιότητες τής Γενικής Συνελεύσεως. 

'Η Γενική Συνέλευση : 

α) Εγκρίνει στήν τακτική έτήσια συνεδρίασή της τόν 
ισολογισμό καί τον άπολογισμό τοϋ περασμένου οικονομικού 
έτους, άφοΰ λάβει γνώση τής λογοδοσίας τοϋ Δ.Σ. 
β) Εγκρίνει τόν προϋπολογισμό τοϋ νέου έτους, 
γ) Εκλέγει, άπό τούς πίνακες πού καταρτίζει τό Δ.Σ. 
σύμφωνα μέ τά άρθρα 7 παρ. 1 καί 3ζ, τά μέλη τοϋ Διοι¬ 
κητικού Συμβουλίου. 

δ) Αποφασίζει τήν έγγραφή ή τήν διαγραφή τακτικών 
καί έπίτιμων μελών. 

ε) Εκλέγει έπιτροπή γιά τήν κλήρωση τών «έπί θητεία» 
μελών της, σύμφωνα μέ τό άρθρο 25 παρ. 3. 
στ) 'Ορίζει τήν έτήσια συνδρομή τών μελών, 
ζ) Εγκρίνει τήν έτήσια έκθεση πεπραγμένων τοϋ Δ.Σ. 
η) Αποφασίζει τροποποιήσεις τοϋ Όργανισμοΰ. 
θ) Συζητά κάθε θέμα σχετικό μέ τό έργο τοϋ Σ.Ε.Π. 
καί τήν προαγωγή τής προσκοπικής κινήσεως καί παίρνει 
σχετικές άποφάσεις. 

ι) Καθορίζει ειδικότερα τις λεπτομέρειες λειτουργίας της, 
μέσα στά πλαίσια τοϋ Όργανισμοΰ αύτοϋ. 


"Αρθρο 7. 


Διοικητικό Συμβούλιο. 


1. α) Σύνθεση καί έκλογή. Τό Σ.Ε.ΙΙ. διοικεΐται άπό τό 
Διοικητικό Συμβούλιο πού άποτελεΐται άπό δεκαέξι τακτικά 
μέλη καί τέσσερα άναπληρωματικά, πού εκλέγονται μέ 
μυστική ψηφοφορία άπό τήν τακτική Γ. Συνέλευση τών 
μελών. 

β) I ά μέλη τοϋ Διοικητικού Συμβουλίου πρέπει οσο είναι 
δυνατό νά προέρχονται άπό περισσότερα διαμερίσματα τής 
χώρας. 


γ) Τά τακτικά καί τά άναπληρωματικά μέλη τοϋ Δ.Σ. 
έκλέγονται άπό τή Γενική Συνέλευση άπό ενιαίο πίνακα 
υποψηφίων πού καταρτίζεται άπό τό Δ.Σ. 'Υποψηφιότητες 
μπορούν να προτείνονται στό Δ.Σ. άπό είκοσι τουλάχιστον 
μέλη η να υποβάλονται σ’ αυτό άπ’ ευθείας άπό τό ΐδιο τό 
υποψήφιο μέλος. Οί υποψηφιότητες πρέπει νά έχουν κατα¬ 
τεθεί στό Σ.Ε.Π. έως τήν τελευταία ήμέρα τοϋ μηνός 
Φεβρουάριου, πού προηγείται άπό τήν τακτική Γενική 
Συνέλευση. Οί ύποψηφιότητες πού περιέρχονται έγκαιρα στό 
Σ.Ε.Π. περιλαμβάνονται στον πίνακα πού καταρτίζει τό 
Δ.Σ. 


δ) Θητεία τών μελών Δ.Σ. 'Η Θητεία τών μελών τοϋ 
Δ.Σ. είναι τετραετής. Κάθε χρόνο τό Δ.Σ. άνανεώνεται κατά 
τό εν τέταρτο (1/4) μέ τήν έκλογή άπό τήν τακτική Γενική 
Συνέλευση τεσσάρων μελών του σέ άντικατάσταση ισαρίθμων 
πού έληξε ή τετραετής θητεία τους. 

ε)^ Αναπληρωματικά μέλη. 'Η Γενική Συνέλευση κατά 
την εκλογή των μελών του Δ.Σ. έκλέγει καί τέσσερα άνα- 
πληρωματικα μέλη μέ θητεία, τετραετή. Κάθε χρόνο τά 
αναπληρωματικά μέλη ανανεώνονται κατά τό ένα τέταρτο 
(ΙΑ) μέ την εκλογή άπό -την τακτική Γενική Συνέλευση 
ενός αναπληρωματικού σέ άντικατάσταση εκείνου πού τελείω¬ 
σε τήν τετραετή θητεία του. 

Επίσης εκλέγονται αναπληρωματικά μέλη γιά νά συμ¬ 
πληρωθούν κενωθεΐσες θέσεις αναπληρωματικών μελών. 'Η 
σειρά αρχαιοτητος μεταξύ τών αναπληρωματικών μελών 
καθορίζεται μέ βάση τήν αρχαιότητα τής Γενικής Συνε- 
λεύσεως πού τούς έξέλεξε, προκειμένου δέ περί ταυτόχρονης 
εκλογής περισσοτέρων ό άριθμός τών ψήφων πού έλαβε 
καθένας. 

στ) ’Άν γιά όποιοδήποτε λόγο είναι κενή ή θέση ενός 
μέλους τοϋ Δ.Σ. παίρνει τή θέση του τό αρχαιότερο, σύμφωνα 
μέ τό έτος καί τή σειρά εκλογής του, αναπληρωματικό μέλος. 
I ό αναπληρωματικό μέλος θεωρείται συνεχιστής τοΰ χρό¬ 
νου θητείας τοΰ τακτικού μέλους πού άντικατέστησε καί 
άκολουθεΐ τό υπόλοιπο τής θητείας του άνεξάρτητα άπό 
τον χρόνο πού άσκησε τά καθήκοντά του. ’Άν έχει εξαντλη¬ 
θεί ό άριθμός τών αναπληρωματικών μελών, τό Δ.Σ. βρί¬ 
σκεται σέ νόμιμη σύνθεση αν τά μέλη του είναι τουλάχιστον 
δώδεκα. 

η) ’Άν γιά όποιοδήποτε λόγο μετά τήν έξάντληση τοϋ 
καταλόγου τών άναπληρωματικών δέν υπάρχουν δώδεκα 
μέλη στο Δ.Σ. τότε συγκαλεΐται υποχρεωτικά έκτακτη 
Γενική Συνέλευση καί διενεργοΰνται άρχαιρεσίες γιά τήν 
ανάδειξη αντικαταστατών τών μελών μέχρι της πλήρους 
συμπληρώσεως καί τών δεκαέξι μελών τοϋ Δ.Σ. καί τών 
άναπληρωματικών μελών. 'Η έκτακτη Γενική Συνέλευση 
συγκαλεΐται μέσα σέ 30 ήμέρες άπό τή στιγμή πού προκύ¬ 
πτει ή μή συμπλήρωση τών δώδεκα μελών μετά τήν έξάντλη¬ 
ση τοΰ καταλόγου τών άναπληρωματικών. 

'Η έκτακτη Γενική Συνέλευση συγκαλεΐται άπό τά μέλη 
τοΰ Δ.Σ. πού άπομένουν. 

'Υποψηφιότητες υποβάλλονται κατά τήν έναρξη τής έκ¬ 
τακτης Γενικής Συνελεύσεως. 

Κατά τά λοιπά τηρείται ή διαδικασία προσκλήσεως καί 
διεξαγωγής τής Γενικής Συνελεύσεως. Οί νεοεκλεγόμενοι 
άπό τήν έκτακτη Γενική Συνέλευση θεωρούνται συνεχι¬ 
στές τοΰ χρόνου θητείας τών τακτικών μελών πού άντικα- 
θιστοΰν καί άκολουθοΰν τό ύπόλοιπο τής θητείας τών τε¬ 
λευταίων. Άπό τούς νεοεκλεγομένους προτιμοΰνται, γιά τήν 
διάνυση τής χρονικά μεγαλύτερης έναπομένουσας θητείας 
τών μελών πού έξήλθαν, εκείνοι πού πήραν περισσότερες 
ψήφους. 

θ) Έάν ε’ίτε στήν τελευταία περίπτωση τής άμέσως 
άνωτέρω παραγράφου ή εΐτε σέ όποιαδήποτε άλλη υπάρξουν 
άντικειμενικές δυσκολίες πού πρόκειται νά καταστήσουν 
άνέφικτη τήν εφαρμογή τοΰ συστήματος τής έτησίας άνα- 
νεώσεως τών μελών τοΰ Δ.Σ. καί τών άναπληρωματικών, 
τότε τό εκλεγόμενο Δ.Σ. καθορίζει τήν σειρά τής έτησίας 
εξόδου μεταξύ τών μελών του μέ αιτιολογημένη άπόφασή 
του, ώστε νά έξασφαλισθεΐ ή ετήσια άνανέωση τών τακτι¬ 
κών μελών καί τών άναπληρωματικών. Εφαρμογή συστή¬ 
ματος κληρώσεως δέν άποκλείεται. 

'Η αιτιολογημένη άπόφαση καί ό λόγος πού επέβαλε τήν 
κλήρωση καί τό άποτέλεσμά της άνακοινώνονται στήν προύτη 
Γενική Συνέλευση πού άκολουθεΐ. Πριν άπό τή Συνέλευση 
αυτή παίρνεται πρόνοια άπό τό Δ.Σ. ώστε νά πληροφορη- 
θοΰν τά μέλη τοΰ Σ.Ε.ΙΤ. τον παραπάνω καθορισμό τής 
σειράς τούς λόγους πού τήν επέβαλαν καί τήν διαδικασία 
πού άκολουθήθηκε. 

2. Τά μέλη τοΰ Διοικητικού Συμβουλίου πού τελειώνουν 
τήν τετραετή θητεία τους δέν μποροΰν νά επανεκλεγούν 
πριν περάσει μία τακτική Γενική Συνέλευση άπό τή λήξη 
τής θητείας τους. "Εξοδος άπό τό Διοικητικό Συμβούλιο 
μέλους του κατά τήν διάρκεια τής τελευταίας ετήσιας περιό¬ 


δου πριν άπό τή λήξη τής τετραετούς θητείας του λογίζεται 
σάν συμπλήρωση τής τετραετούς θητείας του καί επιφέρει τό 
ϊδιο κώλυμα υποβολής υποψηφιότητας ή επανεκλογής. 'Η 
τελευταία ετήσια περίοδος θεωρείται οτι άρχίζει τήν παρα¬ 
μονή τής ήμέρας τής συγκλήσεως τής ετήσιας τακτικής 
Γενικής Συνελεύσεως πού προηγείται άπό τήν ήμέρα τής 
λήξεως τής τετραετοΰς θητείας. 

3. Τό Διοικητικό Συμβούλιο διοικεί καί εκπροσωπεί τό 
Σ.Ε.Π. διαχειρίζεται τήν περιουσία του καί τή διαθέτει γιά 
τήν πραγματοποίηση τών σκοπών του. 

Ειδικότερα καί ενδεικτικά τό Διοικητικό Συμβούλιο : 

α) Εκλέγει άπό τά μέλη του, κάθε δύο χρόνια στήν 
πρώτη συνεδρίασή του μετά τήν ετήσια άνανέωση του, τόν 
Πρόεδρο, δύο Αντιπροέδρους, τό Γενικό Γραμματέα, τό 
Γενικό "Εφορο, τόν Οικονομικό Σύμβουλο, τό Σύμβουλο 
Ακίνητης Περιουσίας, τό Σύμβουλο Διεθνών Σχέσεων καί 
μέ εισήγηση τοΰ Γενικοΰ Εφόρου τόν Αναπληρωτή Γενικό 
"Εφορο. Τό Δ.Σ. ορίζει, τά ειδικότερα καθήκοντα τοΰ Συμ¬ 
βούλου Ακίνητης Περιουσίας, τοΰ Συμβούλου Διεθνών Σχέ¬ 
σεων καί τοΰ Αναπληρωτή Γενικοΰ Εφόρου. 

β) Διορίζει καί παύει το προσωπικό τοΰ Σ.Ε.Π. καταρ¬ 
τίζει σύμφωνα μέ τό άρθρο 5 παρ. 2 τοΰ Ν. 440/1976 τόν 
Κανονισμό Προσωπικού καί διορίζει καί παύει δικηγόρους 
πού αμείβονται μέ πάγια μηνιαία άμοιβή ή κατά υπόθεση. 

Επιτρέπεται καί σέ μέλη τοΰ Σ.Ε.ΓΕ, έκτος άπό τά μέλη 
τοΰ Δ.Σ., νά παρέχουν υπηρεσίες ή νά άναλαμβάνουν τήν 
έκτέλεση έ’ργου μέ άμοιβή, μέσα όμως στά πλαίσια τής 
έλευθερίου επαγγελματικής δραστηριότητάς τους. 

γ) Τό Δ.Σ. διορίζει, ώς Γενικό Διευθυντή, μέ πλήρη 
άπασχόληση, πρόσωπο πού προέρχεται άπό τούς ενεργούς 
ή παλαιούς βαθμοφόρους τοΰ Σ.Ε.Π., γιά νά βοηθεΐ στήν 
άσκηση τών καθηκόντων τους τά μέλη του πού εκλέγει 
σύμφωνα μέ τήν περ. α τής παραγράφου αυτής. 'Ο Γενικός 
Διευθυντής μετέχει χωρίς ψήφο στις συνεδριάσεις τοΰ Δ.Σ. 
όταν καλείται. 

δ) Μετά άπό εισήγηση τοΰ Γενικοΰ Εφόρου, καθορίζει 
τήν εσωτερική λειτουργία τών Εφορειών, Συστημάτων καί 
Τμημάτων, καί κάθε άλλο σχετικό μέ τήν εφαρμογή τοΰ 
προσκοπικού προγράμματος καί παρέχει τις αίτούμενες 
εντολές καί οδηγίες. 

ε) Καταρτίζει τόν ειδικό κανονισμό «περί παλαιών 
προσκόπων» σύμφωνα μέ τό Ν. 2091/1952. 

στ) Ασκεί την άνώτατη έποπτεία σέ όλα τά έ'ργα καί 
τις δραστηριότητες τοΰ Σ.Ε.Π. καί ελέγχει τήν πραγματο¬ 
ποίησή τους. 

ζ) Καταρτίζει τούς πίνακες τών υποψηφίων μελών τοΰ 
Δ.Σ. καθώς καί πίνακες τών νέων τακτικών καί επίτιμων 
μελών τοΰ Σ.Ε.Π. καί όσων τυχόν προτείνονται γιά δια¬ 
γραφή καί τούς υποβάλλει γιά έ'γκριση στή Γενική Συνέ¬ 
λευση. 

η) Συγκαλεΐ τις Γενικές Συνελεύσεις καί καταρτίζει τήν 
ημερήσια διάταξη τών συνεδριάσεών τους. 

θ) Ρυθμίζει τις κάθε είδους σχέσεις τοΰ Σ.Ε.Π. μέ τις 
άρχές, μέ τό παγκόσμιο προσκοπικό γραφείο, μέ τις προ¬ 
σκοπικές οργανώσεις άλλων χωρών καί μέ κάθε τρίτο. 

ι) Συντάσσει τόν προϋπολογισμό, τόν ισολογισμό καί 
άπολογισμό κάθε έτους καί τούς υποβάλλει γιά νά έγκριθοΰν 
στή Γενική Συνέλευση. 

ια) Καταρτίζει επιτροπές άπό μέλη ή μή μέλη του καί 
άναθέτει σ’ αυτές ορισμένο έργο ή τομέα έργου ή δραστη¬ 
ριότητας. 

ιβ) Παρέχει εξουσιοδοτήσεις κάθε ε’ίδους σέ μέλη του, σέ 
επιτροπές, σε μέλη τοΰ Σ.Ε.Π. γενικά, σέ υπαλλήλους τοΰ 
Σ.Ε.Π. ή καί σέ τρίτους. 

ιγ) Λογοδοτεί στην τακτική Γενική Συνέλευση γιά τά 
πεπραγμένα τοΰ προηγουμένου έτους. 

ιδ) Σχηματίζει συμβουλευτικές επιτροπές άπό παλαιά 
στελεχη τοΰ προσκοπισμού ή καί άπό τρίτους, προκειμέ¬ 
νου να τις συμβουλεύεται γιά σημαντικά θέματα γενικό- 

τερης πολιτικής τοΰ Σ.Ε.Π. προγραμμάτων ή κατευθύνσεων 
τοΰ Ιδρύματος ή τής προσκοπικής κινήσεως γενικά. 

ιε) Καταρτίζει κάθε έτος, μετά τήν έτήσια άνανέωση τοΰ 
τέταρτου των μελών του, Εκτελεστική Επιτροπή πού άπο- 
τελεϊται άπό πέντε μέλη του. 'Η Εκτελεστική Επιτροπή 
άποφασίζει ή γνωμοδοτεΐ για θέματα πού τής άναθέτει τό 
Διοικητικό Συμβούλιο, άποφασίζει για τή διάθεση ειδών 
ιματισμού καί έξαρτήσεως σύμφωνα μέ το άρθρο 18 τού 
Ν. 2017/1920 καί έχει τά καθήκοντα πού απορρέουν άπό 
το άρθρο 18 σχετικά μέ τίς Επιτροπές Κοινωνικής Συμ- 
παραστάσεως. 

ιστ) Συνομολογεί κάθε είδους συμβάσεις καί αποφασί¬ 
ζει τήν άγορά καί πώληση κινητών ή ακινήτων, τήν τοπο¬ 
θέτηση κεφαλαίων του, τήν έκμίσθωση καί μίσθωση ακι¬ 
νήτων, τήν σύναψη δανείων κ.λπ. Παρέχει γιά ασφάλεια 
δανείων υποθήκη ή ένέχυρο ή συναινεΐ σέ έγγραφή προση¬ 
μειώσεων σέ περιουσιακά στοιχεία τού Σ.Ε.Π. Αποφα¬ 
σίζει τήν έγερση άγωγών ή άλλων ένδικων μέσων καί τήν 
παραίτηση άπ’ αυτά. 

4. Το Διοικητικέ Συμβούλιο συνεδριάζει, τακτικά μία 
φορά τον μήνα καί έκτακτα όταν τό καλέσει ό Πρόεδρος 
πού είναι υποχρεωμένος νά τό καλέσει, άν τό ζητήσουν 
τρία μέλη τού Διοικητικού Συμβουλίου. Τό Διοικητικό 
Συμβούλιο βρίσκεται σέ απαρτία άν είναι παρόντα τά έννέα 
άπό τά μέλη του καί παίρνει αποφάσεις μέ πλειοψηφία τών 
παρόντων μελών. Σέ περίπτωση ΐσοψηφίας ή ψηφοφορία 
έπαναλαμβάνεται. Σέ περίπτωση νέας ΐσοψηφίας, ή πρόταση 
άπορρίπτεται. 

5. Τά άναπληρωματικά μέλη δύνανται νά υποβάλλουν 
υποψηφιότητα γιά τήν έκλογή τους ως τακτικά. 'Η υποβολή 
ύποψηφιότητος λογίζεται ώς παραίτηση άπό τό άξίωμά τους 
άπό τήν παραμονή τής ήμέρας τής Γενικής Συνελεύσεως 
τών άρχαιρεσιών. 

6. Μέλη τοΰ Δ.Σ. πού άπουσιάζουν άδικαιολόγητα άπό 
τρεις διαδοχικές συνεδριάσεις, θεωρούνται δτι έχουν παραι¬ 
τηθεί άπό τή θέση τους. 

"Αρθρο 8. 

Πρόεδρος τοΰ Δ.Σ. 

1. 'Ο Πρόεδρος τοΰ Δ.Σ. πρέπει νά έχει τήν ιδιότητα 
τοΰ ενεργού μέλους τοΰ Σ.Ε.Π. ή νά έχει διατελέσει ενεργό 
μέλος του καί 

α) Εκπροσωπεί τό Σ.Ε.Π. στά δικαστήρια καίέξώδικα, 
καθώς καί στις διοικητικές καί λοιπές δημόσιες άρχές καί 
σέ κάθε φυσικό ή νομικό πρόσωπο. Παρέχει καί άνακαλεΐ 
κάθε γενική ή ειδική έντολή καί πληρεξουσιότητα έκπρο- 
σωπήσεως τοΰ Σ.Ε.Π. 

β) Συγκαλεϊ τό Διοικητικό Συμβούλιο καί διευθύνει τίς 
συνεδριάσεις του. 

γ) Υπογράφει μέ τό Γενικό Γραμματέα τά πρακτικά 
τών συνεδριάσεων τοΰ Διοικητικού Συμβουλίου καί τά 
έγγραφα τοΰ Σ.Ε.Π. προς άρχές καί τρίτους γενικά. 

δ) Έντέλλεται μαζί μέ τον Οικονομικό Σύμβουλο τήν 
πληρωμή κάθε δαπάνης. 

ε) "Εχει τό δικαίωμα νά παρευρίσκεται σέ κάθε συνε¬ 
δρίαση Επιτροπής ή Συμβουλίου τοΰ Σ.Ε.Π. καί σέ κάθε 
έκδήλωση τής προσκοπικής κινήσεως. 

2. "Αν ό Πρόεδρος άπουσιάζει ή κωλύεται ή δέν υπάρχει, 
τον άναπληρώνει ό πρώτος Αντιπρόεδρος καί άν καί αύτός 
άπουσιάζει, κωλύεται ή δέν υπάρχει, ό δεύτερος, καί αύ- 
τόν ό πρεσβύτερος άπό τά μέλη τοΰ Διοικητικού Συμβου¬ 
λίου. 

"Αρθρο 9. 

Γενικός Γραμματέας. 

1. Ο Γενικός Γραμματέας, πρέπει νά έχει τήν ιδιότητα 
τοΰ ενεργού μέλους τοΰ Σ.Ε.Π. ή νά έχει διατελέσει ενεργό 
μέλος του, καί 


α) Συνυπογράφει μέ τον Πρόεδρο τά πρακτικά τοΰ Διοι¬ 
κητικού Συμβουλίου καί εκδίδει άποσπάσματά του καθώς 
καί τά έγγραφα τοΰ Σ.Ε.Π. προς άρχές καί τρίτους γενικά. 

β) Συντάσσει, σέ συνεργασία μέ τον Γενικό "Εφορο, 
τήν έτήσια έκθεση πεπραγμένων τοΰ Σ.Ε.Π. ή οποία, μετά 
τήν έγκριση τοΰ Διοικητικού Συμβουλίου, υποβάλλεται 
στή Γενική Συνέλευση. 

γ) "Εχει τήν άνώτερη έποπτεία τοΰ υπαλληλικού προσω¬ 
πικού καί τής λειτουργίας τών γραφείων τής Κεντρικής 
Διοικήσεως τοΰ Σ.Ε.Π. 

2. "Αν ό Γενικός Γραμματέας άπουσιάζει, κωλύεται ή 
δέν υπάρχει, τον άναπληρώνει μέλος τοΰ Διοικητικοΰ Συμ¬ 
βουλίου πού ορίζεται μέ άπόφαση τούτου. 

"Αρθρο 10. 

Γενικός "Εφορος. 

1. 'Ο Γενικός Έφορος : 

α) Πρέπει νά έχει τήν ιδιότητα τοΰ Βαθμοφόρου ή νά 
έχει διατελέσει Βαθμοφόρος τοΰ Σ.Ε.Π. νά είναι κάτοχος 
πτυχίου τής άνωτάτης έκπαιδεύσεως Βαθμοφόρων καί νά 
μή έχει περάσει τό 60ο έτος τής ήλικίας του. Είναι ό άνώ- 
τατος Βαθμοφόρος στήν προσκοπική ιεραρχία καί προϊ¬ 
στάμενος τών Βαθμοφόρων τοΰ Σ.Ε.Π. Ασκεί τή γενική 
έποπτεία όλων τών Ελλήνων Προσκόπων καί φροντίζει 
γιά τήν ορθή εφαρμογή τοΰ προγράμματος δράσεων καί γιά 
τήν εκπαίδευση τών ενεργών μελών. 

β) Είναι υπεύθυνος άπέναντι στο Διοικητικό Συμβού¬ 
λιο γιά τήν άνάπτυξη, τήν οργάνωση καί τή διοίκηση τών 
Εφοριών καί τών Προσκοπικών Τμημάτων, γενικά, σύμ¬ 
φωνα μέ τον Όργανισμό, τίς άρχές καί κατευθύνσεις πού 
διέπουν τό Σ.Ε.Π. καί τίς άποφάσεις τής Γενικής Συνε¬ 
λεύσεως καί τοΰ Διοικητικοΰ Συμβουλίου. 

γ) Εΐσηγεΐται στο Διοικητικό Συμβούλιο κάθε μέτρο πού 
άφορά τήν προσκοπική κίνηση καί συνυπογράφει μέ τούς 
αρμόδιους συμβούλους εισηγήσεις προς τό Δ.Σ. 

δ) Έκτελεϊ, σέ συνεργασία μέ τούς Εφόρους Γενικής 
Εφορείας, τίς άποφάσεις τοΰ Δ.Σ. πού άφοροΰν τήν προ¬ 
σκοπική κίνηση καί τά ενεργά μέλη καί άποφασίζει γιά τήν 
πραγματοποίηση τών άναγκαίων προγραμμάτων καί δρά¬ 
σεων. 

ε) Αλληλογραφεί μέ τίς δημόσιες άρχές καί μέ φυσικά 
ή νομικά πρόσωπα γιά ζητήματα πού άνάγονται στήν εκ¬ 
τέλεση τών καθηκόντων του. Γιά θέματα όμως γενικότερης 
σημασίας, καθώς καί σέ περιπτώσεις πού τό Σ.Ε.Π. άπευ- 
θύνεται στήν Κυβέρνηση ή στις Κεντρικές άρχές, ή άλλη- 
λογραφία τοΰ ΣΕΠ υπογράφεται σύμφωνα μέ τά άρθρα 8 
καί 9 τοΰ ’ Οργανισμού. 

στ) Ενεργεί κάθε τι πού άπαιτεΐται γιά τήν εκτέλεση 
τοΰ έργου του, μέσα στά πλαίσια τών σκοπών καί τών επι¬ 
διώξεων τοΰ Σ.Ε.Π. 

ζ) "Εχει τό δικαίωμα νά παρίσταται σέ κάθε συνεδρίαση 
Επιτροπής ή Συμβουλίου τοΰ Σ.Ε.Π. καί σέ κάθε έκδή¬ 
λωση μέσα στήν προσκοπική κίνηση. 

2. Γό Γενικό Έφορο βοηθούν στο έργο του ό Αναπλη¬ 
ρωτής Γενικός "Εφορος καί οί "Εφοροι Γενικής Εφορείας. 

3. "Αν ό Γενικός "Εφορος άπουσιάζει, κωλύεται ή δέν 
ύπάρχει, τον άναπληρώνει ό Αναπληρωτής Γενικός Έφορος. 
"Αν καί αύτός άπουσιάζει, κωλύεται ή δέν υπάρχει, τόν 
άναπληρώνει μέλος τοΰ Διοικητικοΰ Συμβουλίου πού ορί¬ 
ζεται μέ άπόφαση τούτου. 

"Αρθρο 11. 

Οικονομικός Σύμβουλος. 

1. 'Ο Οικονομικός Σύμβουλος: 

α) Φροντίζει γιά τήν κατάρτιση τοΰ σχεδίου τοΰ προϋ¬ 
πολογισμού τών έσόδων τοΰ Σ.Ε.Π. μέ βάση τά προγράμ¬ 
ματα τής Γενικής Εφορείας καί τών υπηρεσιών τοΰ Σ.Ε.Π. 
Παρέχει τά στοιχεία γιά τήν πορεία καί τήν έκτέλεση τοΰ 

προϋπολογισμού καί είσηγεΐται σχετικά στο Διοικητικό 2. Τά τμήματα διακρίνονται σε τρεις κλάδους : α) άγέ- 
Τγ* 2 3 4 5 * * * * 10 ' , γ , , „ λες για παιδιά ηλικίας 7-11 ετών κλάδου λυκόπουλων, 

Ρ) Φροντίζει για την έγκαιρη πραγματοποίηση των έσό- β) όμάδες γιά παιδιά ήλικίας 11-15 ετών, κλάδου προσκό- 

ων απο καϋε πηγη. πων καί γ) κοινότητες ή ομίλους γιά εφήβους 15-18 ετών, 

_γ; Φροντίζει για την ακρφη τ-/)ρηση τών λογαριασμών κλάδου ανιχνευτών. Τό Δ.Σ. μπορεί νά μεταβάλει τόν 

της Ληψοδοσίας του Σ.Ε.Π. καί γιά τη σύνταξη του άπο- αριθμό τών κλάδων καί νά ορίζει τήν ηλικία πού άντιστοινεί 

λογισμού και ισολογισμού. σ έ καθένα. Λ 

δ) Παρακολουθεί ώστε τά όργανα ν’ άσκούν τη χρήμα- [ α Τμήματα ένα από κάθε κλάδο αποτελούν σύστημα 

τική διαχείριση σύμφωνα μέ τό νόμο, τόν Όργανισμό καί προσκόπων, ναυτοπροσκόπων ή άεροπροσκόπων. Τά Συ- 
τούς κανονισμούς καί φροντίζει ώστε στον έκτελούμενο στ ήματα μπορούν ν’ αποκτήσουν ειδικότητες ώς δασοπρο- 
προϋπολογισμό νά εμφανίζονται ολα τά έσοδα καί έ'ξοδα σπόπων, ναυαγοσωστών, άκτοφυλάκων, τραυματιοφορέων 


του αντίστοιχου οικονομικού έτους. 

ε) Φροντίζει για τη ρ ύθμηση τών οικονομικών σχέσεων 
τού Σ.Ε.ΓΙ. με τά Δημόσια Ταμεία, τις Τράπεζες κ.λπ. 

„ Φ Ρ° ντ ^ Ύ ια τγ 1 ν πα Ρ°χή στ ά ελεγκτικά όργανα τού 
άρθρου 4 παρ. 3 τού Νόμου 440/1976 κάθε άναγκαίου 
στοιχείου γιά τη δικαιολόγηση τών δαπανών καί εισπρά¬ 
ξεων. 

ζ) Συνεργάζεται με τα αρμόδια όργανα γιά τήν άκριβέ- 
στερη έναρνόμιση τού κτηματολογίου τού Σ.Ε.Π. μέ τήν 
εκαστοτε πραγματικότητα καί γιά τήν άρμόδια εισήγηση 
στο Δ.Σ. ώστε νά παίρνονται τά αναγκαία μέτρα γιά τήν 
κατοχύρωση τής ακίνητης περιουσίας τού Σ.Ε.ΙΙ. 

η) Υπογραφει μαζί μέ τόν Πρόεδρο ή τόν Αναπληρωτή 
του, τήν πληρωμή κάθε δαπάνης. 

θ) Φροντίζει γιά τήν άσφαλή φύλαξη τών μετρητών πού 
βρίσκονται στη διάθεση τού Σ.Ε.Π. καθώς καί τών κάθε 
είδους κινητών αξιών καί πολύτιμων αντικειμένων. 

ι) Εποπτεύει για τήν είσπραξη τών συνδρομών τών με¬ 
λών, των δωρεών, τών επιχορηγήσεων καί τών εισοδημάτων 
καί πόρων γενικά τού Σ.Ε.Π. 

ια) Παρακολουθεί τήν εκτέλεση τού προϋπολογισμού καί 
είσηγεΐται στο Διοικητικό Συμβούλιο γιά κάθε θέμα 
πού σχετίζεται μέ τά οικονομικά τού Σ.Ε.Π. καί τήν τα¬ 
μειακή του διαχείριση. 

2. ’Άν ό Οικονομικός Σύμβουλος απουσιάζει, κωλύεται 
η δεν υπάρχει τόν αναπληρώνει μέλος τού Διοικητικού Συμ¬ 
βουλίου πού ορίζεται μέ απόφαση τούτου. 

"Αρθρο 12. 

Γενική Εφορεία. 

1. Η Γενική Εφορεία είναι τό κεντρικό επιτελικό όρ¬ 
γανο του Σ.Ε.Π. πού φροντίζει γιά τή μελέτη, τόν προγραμ¬ 
ματισμό και τήν έφαρμογή τού προγράμματος δράσεως καί 
εκπαιδεύσεως τών ενεργών μελών. 

2. Ή Γενική Εφορεία άποτελεΐται άπό τό Γενικό Έφορο, 
τόν Αναπληρωτή Γενικό "Εφορο καί 6-12 Εφόρους Κλά¬ 
δων η Τπηρεσιών της Γενικής Εφορίας, πού διορίζονται 
άπό τό Δ.Σ. μέ προτάσεις τού Γενικού Έφόοου γιά δύο 
έ'τη. 

3. 'Η Γενική Εφορεία υποβάλλει μέσω τού Γενικού 
Εφόρου στο Διοικητικό Συμβούλιο ή στις άρμόδιες Επι¬ 
τροπές, προτάσεις πού κρίνει εποικοδομητικές γιά τήν κα¬ 
λύτερη λειτουργία καί άπόδοση τού Σ.Ε.Π. 

4. 'Η Γενική Εφορεία συνεδριάζει τουλάχιστον μία φορά 
το μήνα μέ Πρόεδρο τό Γενικό "Εφορο ή τόν Αναπληρωτή 
του. 

5. Στή συνεδρίαση τής Γενικής Εφορείας τηρούνται 

πρακτικά πού υπογράφονται άπό τό Γενικό Έφορο καί τό 

Γραμματέα της. 

"Αρθρο 13. 

Περιφερειακή Όργάνωση τής Προσκοπικής Κινήσεως 
Συστήματα-Τμήματα. 

1. Τό Σ.Ε.Π. γιά τήν πραγματοποίηση τού σκοπού του, 
απευθύνεται , σέ παιδιά καί εφήβους πού κατατάσσονται 
στα τμήματα του άνάλογα μέ τήν ήλικία τους. 


κ./.π. 

^ ά. ,Υπεύθυνος γιά κάθε Σύστημα ορίζεται ό Αρχηγός 
Συστήματος καί υπεύθυνος κάθε Τμήματος, ό Αρχηγός 
I μηματος που εχει ως Βοηθούς 'Υπαρχηγούς Τμήματος. 

υ. Ο τρυπος^κατατάξεως στά προσκοπικά τμήματα καί ή 
διαγραφή απ αυτα, ο τρόπος άναγνωρίσεως καί λειτουργία 
τών Συστημάτων καί Τμημάτων ίίρύτεως καί κάύε άλλη 
λεπτομέρεια καταργητεως και! λειτουργίας Συστημάτων καί 
Τμημάτων ορίζονται μέ αποφάσεις τοϋ ΔιΟικητικοΰ Συμβου¬ 
λίου. 

"Αρθρο 14. 

Βαθμοφόροι τού Σ.Ε.Π. 

1. Βαθμοφόροι τού Σ.Ε.Π. είναι οί Έφοροι, οί Αρχηγοί 
Συστημάτων καί οί Αρχηγοί καί 'Υπαρχηγοί Τμημάτων, 
πού έχουν «Εντολή Διοικήσεως Βαθμοφόρου». 

2. Με απόφαση του Δ.Σ. ορίζονται τά προσόντα πού 
πρεπει^ νά έχουν οί Βαθμοφόροι, οί προϋποθέσεις γιά τήν 
παροχή εντολών διοικήσεως, οί περιπτώσεις άναστολής ή 
άρσεως τών έντολών αυτών, τά άρμόδια όργανα πού τις 
παρέχουν, τις αίρουν ή τις άναστέλλουν, καί κάθε άλλη 
σχετική λεπτομέρεια. 

"Αρθρο 15. 

Εφορείες Περιοχών - Εφορείες Περιφερειών 
Τοπικές Εφορείες. 

1. Για τη σκοπιμότερη έφαρμογή τού προσκοπικού 
προγράμματος η χώρα διαιρείται σέ Εφορείες Περιοχών, 
κάθε Περιοχή σε Περιφερειακές Εφορείες καί κάθε Περι¬ 
φέρεια, σε Γοπικες Εφορείες. Τά όρια καί τόν άριθμό τών 
Εφορειών ορίζει το Διοικητικό Συμβούλιο τό όποιο παρέχει 
μετά πρόταση τού Γενικού Εφόρου Εντολή Διοικήσεως 
σε Εφορους Περιοχής καί Περιφερειακούς Εφόρους. 

^ Εφορείες δημιουργοΰνται καί στις Περιοχές τού Αποδήμου 
Ελληνισμού. 

, ^Εφορος Περιοχής : α) συντονίζει τήν προσκοπική 

κίνηση τής Περιοχής του καί φροντίζει γιά τήν άνάπτυξη 
και προαγωγή της, β) προτείνει στο Γενικό "Εφορο κατάλ¬ 
ληλα πρόσωπα γιά διορισμό στις θέσεις τών Περιφερειακών 
Εφόρων η γιά τή διαγραφή τους, γ) έρχεται σέ επαφή μέ τις 
τοπικές άρχές γιά ζητήματα τής δικαιοδοσίας του, δ) 
φροντίζει γιά τό διορισμό Επιτροπής Κοινωνικής Συμπαρα¬ 
στάσεως στην Εφορεία του, ε) συνεργάζεται μέ τούς Περι¬ 
φερειακούς ’Εφόρους της Περιοχής του καί επιλύει διαφω¬ 
νίες Περιφερειακών Εφορων καί Επιτροπών Κοινωνικής 
Συμπαραστασεως Π.Ε., στ) αναλαμβάνει προσωρινά τήν 
άμεση διοίκηση Π.Ε. όταν δέν υπάρχει η εμποδίζεται στήν 
εκτέλεση τών καθηκόντων του ό Π.Ε., ζ) τηρεί μητρώο 
τών Εφόρων τής Περιοχής του. 

3· Ο Περιφερειακός Εφορος : α) είναι υπεύθυνος γιά τήν 
προσκοπική κίνηση τής Περιφέρειας του καί φροντίζει 
γιά τήν άνάπτυξη καί προαγωγή της. β) προτείνει μέσω τού 
Εφόρου Περιοχής, κατάλληλα πρόσωπα γιά τό διορισμό 
στις θέσεις ιων Γοπικων Εφορων η γιά τή διαγραφή τους, 
γ) ενεργεί επιθεωρήσεις Τ.Ε., δ) έρχεται σέ επαφή μέ το¬ 
πικές αρχές για ζητήματα τής δικαιοδοσίας του, ε) φροντίζει 
για το διορισμό Επιτροπής Κοινωνικής Συμπαραστάσεως 
στην Εφορεία του, στ) επιλύει διαφωνίες Τοπικών Εφό¬ 
ρων και Επιτροπών Κοινωνικής Συμπαραστάσεως Τ.Ε., 
ς) αναλαμβανει προσωρινά τήν άμεση διοίκηση Τ.Ε. όταν δέν 

υπάρχει ή εμποδίζεται, στήν έκτέλεση των καθηκόντων 
του ό Τ.Ε., η) τηρεί μητρώο των βαθμοφόρων της Περι¬ 
φέρειας του, θ) τηρεί αντίγραφα άδειων λειτουργίας των 
Συστημάτων της ΙΙεριφερείας του. 

4. 'Ο Τοπικός "Έφορος είναι υπεύθυνος για την προσκοπι¬ 
κή κίνηση της "Εφορείας του και φροντίζει για την άνάπτυξη 
καί προ αγωγή της, β) προτείνει μέσω του Π.Ε., κατάλληλα 
πρόσωπα για τό διορισμό στις θέσεις των βαθμοφόρων 
Συστημάτων και Τμημάτων ή γιά τη διαγραφή τους, γ) 
ενεργεί έπιθεωρήσεις Συστημάτων καί Τμημάτων, δ) 
φροντίζει γιά τό διορισμό Επιτροπής Κοινωνικής Συμπα- 
ραστάσεως στην "Εφορεία του, ε) επιλύει διαφωνίες "Αρχη¬ 
γών Συστημάτων καί "Επιτροπών Κοινωνικής Συμπαρα- 
στάσεως, ζ) άναλαμβάνει προσωρινά την άμεση διοίκηση 
Συστήματος ή Τμήματος όταν δεν υπάρχει ή εμποδίζεται 
στην έκτέλεση τών καθηκόντων του ό "Αρχηγός, η) έρχεται 
σέ επαφή μέ τοπικές αρχές γιά ζητήματα τής δικαιοδοσίας του 
θ) προτείνει μέσω τοϋ Π.Ε. την ίδρυση, παύση ή αναστολή 
λειτουργίας Συστημάτων καί Τμημάτων, ι) τηρεΐ αντίγραφο 
μητρώου τών βαθμοφόρων του, ια) τηρεί άντίγραφο αδειών 
λειτουργίας τών Συστημάτων τής "Εφορείας του. 'Η Τοπική 
"Εφορεία περιλαμβάνει μία πόλη, τμήμα πόλεως ή περισ¬ 
σότερα χωριά. Μιά Τ.Ε. δέν μπορεί νά περιλάβει περισ¬ 
σότερα άπό 15 Συστήματα. 

"Άρθρο 16. 

Μέλη. 

Τά Μέλη του Σ.Ε.ΙΙ. είναι : 

1. Τακτικά : Λυτά ορίζονται στά άρθρα 23 καί 24 τοΰ 
"Οργανισμού. 

"Οσοι ανήκουν στο έ'μμισθο προσωπικό τοΰ Σ.Ε.Π. 
δέν μπορούν νά είναι τακτικά μέλη. Τακτικά μέλη μπορούν 
νά είναι συγχρόνως ενεργά ή καί άρωγά. Τά τακτικά μέλη 
άποχωροϋν ή διαγράφονται. "Αποχωρούν άν υποβάλλουν την 
παραίτησή τους ή καθυστερούν τή συνδρομή τους έπί δύο 
οικονομικά έ'τη. Διαγράφονται μέ άπόφαση τής Γ. Συνελεύ- 
σεως τών μελών : άν παραβαίνουν τις υποχρεώσεις πού τούς 
επιβάλλονται άπό τον "Οργανισμό ή τις αποφάσεις τής 
Γενικής Συνελεύσεως καί τοΰ Διοικητικού Συμβουλίου, 
άν συμπεριφέρονται μέ τρόπο άσυμβίβαστο στο σκοπό ή 
στις αρχές τοϋ Σ.Ε.Π. καί άν απουσιάσουν αδικαιολόγητα 
άπό τρεις διαδοχικές συνεδριάσεις τής Γενικής Συνελεύσεως 
τών μελών. 

2. "Ενεργά : Είναι γενικά όλοι οί βαθμοφόροι τοϋ Σώ¬ 
ματος Ελλήνων Προσκόπων πού έχουν εντολή διοικήσεως 
βαθμοφόρου, τά παιδιά καί οί έφηβοι πού ανήκουν σέ Τμή¬ 
ματά του, καθώς καί τά μέλη τών "Επιτροπών Κοινωνικής 
Συμπαραστάσεως τοϋ άρθρου 18. 

3. Άρωγά : Είναι παλαιοί πρόσκοποι, γονείς προσκόπων 
ή φίλοι τοϋ προσκοπισμοΰ, πού έγγράφονται μέ αίτησή τους. 

4. "Επίτιμα : 

α) 'Η Γενική Συνέλευση μπορεί ν’ άπονέμει σέ παλαιά 
μέλη τοϋ Σ.Ε.ΓΙ. τον τίτλο τοϋ «Επίτιμου Μέλους τοϋ 
Σ.Ε.ΙΙ.» γιά τήν άναγνώριση πολύτιμων υπηρεσιών πού 
έχουν προσφέρει στον Ελληνικό προσκοπισμό. 

β) 'Ο τίτλος τοΰ «Επίτιμου Μέλους τοϋ Σ.Ε.Π.» 
μπορεί επίσης ν’ άπονεμηθεΐ μετά άπό πρόταση τοϋ Διοι¬ 
κητικού Συμβουλίου καί σέ πρόσωπα πού δέν ήταν μέλη τής 
προσκοπικής κινήσεως, έχουν όμως προσφέρει πραγματικά 
έξαιρετικές υπηρεσίες στον προσκοπισμό. 

"Άρθρο 17. 

Παλαιοί Πρόσκοποι. 

Τό Σ.Ε.Π. φροντίζει, σύμφωνα μέ τις διατάξεις τοϋ Ν. 
2091/1952, γιά τήν ίδρυση ομάδων, σχηματισμών ή ένώ- 
σεων τών οποίων μέλη μπορούν νά είναι πρόσωπα ήλικίας 
άνω τών 20 ετών πού έχουν διατελέσει, άλλά δέν είναι πιά, 
ενεργά μέλη του. 


Άρθρο 18. 

"Επιτροπές Κοινωνικής Συμπαραστάσεως. 

1. Γιά τήν ηθική καί ύλική ενίσχυση τοϋ έργου τών "Ε¬ 
φορειών καί Συστημάτων συνιστώνται άπό τό Σ.Ε.Π. 
"Επιτροπές Κοινωνικής Συμπαραστάσεως (Ε.Κ.Σ.) σέ 
"Εφορείες Περιοχών, Περιφερειακές "Εφορείες, Τοπικές 
"Εφορείες ή Συστήματα. 

2. Σκοπός τών "Επιτροπών αυτών είναι : 

Νά κινοΰν τό ενεργό ενδιαφέρον τής κοινωνίας γιά τον 
προσκοπισμό μέσα στά πλαίσια τής τοπικής άρμοδιότητάς 
τους. 

Νά βρίσκουν χρηματικούς πόρους, υλικά, χώρους καί 
εγκαταστάσεις γιά τή λειτουργία τής "Εφορείας ή τοΰ Συ¬ 
στήματος γιά τό όποιο έχουν ιδρυθεί καί νά παρακολουθούν 
τό έργο τους. 

Νά βοηθούν τον Έφορο ή τον "Αρχηγό τοΰ Συστήματος 
γιά τήν εξεύρεση βαθμοφόρων καί άλλων προσώπων, καταλ¬ 
λήλων γιά τήν διδασκαλία ειδικών γνώσεων καί ικανοτήτων. 

3. Τά μέλη τών Ε.Κ.Σ. είναι 5 - 15. Τά μέλη τών Ε.Κ. 
Σ. "Εφορειών διορίζονται άπό τήν "Εκτελεστική Επιτρο¬ 
πή τοΰ Σ.Ε.Π. μετά άπό πρόταση τοϋ αρμόδιου "Εφόρου 
πού υποβάλλεται ίεραρχικά μέσω τοΰ Γενικού "Εφόρου. Γά 
μέλη Ε.Κ.Σ. Συστημάτων διορίζονται άπό τον Περιφερεια¬ 
κό "Έφορο μετά πρόταση τοΰ Άρχηγοΰ Συστήματος που 
ύποβάλλεται ίεραρχικά μέσω τοϋ Τοπικού "Εφόρου. Ή θη¬ 
τεία τών μελών τών Ε.Κ.Σ. είναι δύο έτών. 

4. α) Ή Ε.Κ.Σ. εκλέγει, άμέσως μετά τό διορισμό τών 
μελών της, Πρόεδρο, "Αντιπρόεδρο, Γραμματέα καί Τα¬ 
μία. β) Ό Πρόεδρος έκπροσιοπεΐ τήν Ε.Κ.Σ., συγκαλεΐ καί 
διευθύνει τις συνεδριάσεις της, έκτελεί τις άποφάσεις της, 
συντονίζει τις ένέργειες τοΰ Γραμματέα καί τοϋ Ταμία καί 
υπογράφει μέ τον Γραμματέα όλα τά έγγραφα, γ) Ό Γραμ¬ 
ματέας συντάσσει τά πρακτικά τών συνεδριάσεων, τηρεΐ 
τήν άλληλογραφία καί τά άναγκαΐα βιβλία καί τό άρχεΐο 
τής Ε.Κ.Σ. δ) Ό Ταμίας φροντίζει γιά τις εισπράξεις καί 
πληρωμές, κρατεί τά βιβλία διαχειρίσεως καί ένεργεί κάθε 
πράξη πού άνάγεται στήν ταμειακή διαχείριση καί τή δια¬ 
χείριση τοϋ υλικού τής Ε.Κ.Σ. 

5. Οί Ε.Κ.Σ. ενεργούν μέσα στά πλαίσια τής τοπικής 
άρμοδιότητάς τους σύμφωνα μέ τις διατάξεις τού Κανο¬ 
νισμού Λειτουργίας των, όπως διαμορφώνει αυτόν τό Δ.Σ. 
τοΰ Σ.Ε.Π. καί μέ τις εξουσιοδοτήσεις πού παρέχει σ’ αυ¬ 
τές τό Δ.Σ. τοΰ Σ.Ε.Π. "Αντικείμενο τέτοιων έξουσιοδο- 
τήσεων μπορεί ειδικότερα νά είναι ή είσπραξη χρημάτων, 
ή οργάνωση έκδηλώσεων γιά τήν έξεύρεσε καί συγκέντρωση 
πόρων, ή άπόκτηση περιουσιακών στοιχείων κινητών ή 
άκινήτων καί κάθε άλλη πού συντείνει στή πραγματοποίηση 
τοΰ σκοπού τής Ε.Κ.Σ. 

6. α) Ή διαχείριση τών Ε.Κ.Σ. γίνεται γιά λογαρια¬ 
σμό τοΰ Σ.Ε.Π. σύμφωνα μέ τις προίποθέσεις πού καθορί¬ 
ζονται στον Κανονισμό Λειτουργίας τών Ε.Κ.Σ. 'Η διαχεί¬ 
ριση τών Ε.Κ.Σ. ύπόκειται στον έλεγχο τοΰ Σ.Ε.Π. Τό 
Δ.Σ. δύναται νά άναθέτει τον έλεγχο τής διαχειρίσεως τών 
Ε.Κ.Σ. τών Τοπικών "Εφορειών καί Συστημάτων στις Ε.Κ.Σ. 
τών Περιφερειακών "Εφορειών. 

β) Οί Ε.Κ.Σ. "Εφορειών υποβάλλουν ετήσιο άπολογι- 
σμό τής διαχειρίσεώς τους, μέσω τοϋ Γενικού "Εφόρου, στήν 
"Εκτελεστική "Επιτροπή τοΰ Σ.Ε.Π. μέσα σέ δύο μήνες άπό 
τή λήξη κάθε οικονομικού έτους, καθώς καί έκθεση τής δρα- 
σεώς τους. Οί Ε.Κ.Σ. Συστημάτων υποβάλλουν τον ετή¬ 
σιο άπολογισμό τής διαχειρίσεώς τους καί τήν έκθεση τής 
δράσεώς τους στον Περιφερειακό Έφορο μέσω τού Τοπι¬ 
κού "Εφόρου, επίσης μέσα σέ δύο μήνες άπό τή λήξη τοϋ 
οικονομικού έτους. 

7. Οί Ε.Κ.Σ. έχουν σφραγίδα κυκλική πού φέρει στή μέση 
τό έμβλημα τοϋ Σ.Ε.Π. καί γύρω τόν τίτλο τής Ε.Κ.Σ. 

8. Το Δ.Σ. ταΰ Σ.Ε.Π. μπορεί νά καταργεί Ε.Κ.Σ. Ε¬ 
φορείας πού δεν εκπληρώνει, τον σκοπό της ή παραβαίνει 
τις διατάξεις τοϋ "Οργανισμού ή τις οδηγίες της διοικήσεως 
τού Σ.Ε.Π. μετά πρόταση τοϋ Γενικού "Εφόρου και νά ορί¬ 
ζει την ενέργεια ελέγχου της διαχειρίσεώς της καί εκκα¬ 
θάρισή της. 

Το ίδιο δικαίωμα έχει ό Περιφερειακός "Έφορος γιά τις 
Ε.Κ.Σ. Συστημάτων τής Ιίεριφερείας του. 

"Άρθρο 19. 

Πόροι. 

Πόροι τοϋ Σ.Ε.Π. είναι : 

α) Οί συνδρομές των τακτικών, ενεργών καί άρωγών 
μελών τοϋ Σ.Ε.Π. 

β) Χορηγίες εν ζωή ή λόγω θανάτου μελών ή τρίτοον. 

γ) Το προϊόν εράνων, αγορών καί κάθε είδους έκδηλού- 
σεων. 

δ) Οί πρόσοδοι άπό άκίνητη ή κινητή περιουσία. 

ε) "Επιχορηγήσεις τοϋ Κράτους, Δήμιον, Κοινοτήτιον 
ή άλλων οργανισμών ή επιχειρήσεων. 


Άρθρο 20. 


Διαχείριση. 


1. Τό οικονομικό έτος το Σ.Ε.Π. αρχίζει την 1η "Ια¬ 
νουάριου καί λήγει την 31η Δεκεμβρίου. 


2. Ή οικονομική διαχείριση τοϋ Σ.Ε.Π. γίνεται σύμ¬ 
φωνα μέ τις γενικές λογιστικές αρχές, τις ειδικότερες απο¬ 
φάσεις τοϋ Δ.Σ. καί τον παρόντα "Οργανισμό. 

3. Οί εισπράξεις ένεργοΰνται μέ απόδειξη πού ύπογρά- 
φεται άπό μέλος τοϋ Σ.Ε.Π. ή ύπαλλήλους εξουσιοδοτη¬ 
μένους άπό τή διοίκηση τοϋ Σ.Ε.Π. 

4. Οί πληρωμές ένεργοΰνται μέ έπιταγές επί 'Γραπέζης 
πού έκδίδονται στο όνομα τοϋ δικαιούχου μέ βάση ένταλμα 
πληρωμής πού υπογράφεται άπό εξουσιοδοτημένο μέλος 
ή υπάλληλο τοϋ Σ.Ε.Π. Γιά πληρωμές πού δέν μπορούν 
νά πραγματοποιηθούν μέ έπιταγές, έπιτρέπεται ή έκδοση 
έντάλματος μέ άπόδοση λογαριασμού στο όνομα μέλους 
ή ύπαλλήλου τού Ιδρύματος. 

5. Ή κινητή καί άκίνητη περιουσία τού Σ.Ε.Π κατα¬ 
χωρίζεται στο βιβλίο άπογραφών. Γιά τήν εισαγωγή καί 
έξαγωγή υλικού τηρούνται τριπλότυπα στά όποια άναγρά- 
φονται οί εισαγωγές ή έξαγωγές υλικού άπο τις αποθήκες 
τού Ιδρύματος. 


6. Σύμφωνα μέ τό άρθρο 4 παρ. 3 τού Ν. 440/1976 α¬ 
σκείται έτήσιος έλεγχος τής διαχειρίσεώς καί τού οικονο¬ 
μικού άπολογισμοΰ τού Σ.Ε.Π. Η σχετική έκθεση στελ- 
λεται στο Διοικητικό Συμβούλιο τού Σ.Ε.Π. και ανακοι¬ 
νώνεται υποχρεωτικά στήν άμέσως επόμενη Γενική Συ¬ 
νέλευση. 


7. Τό Σ.Ε.Π. διατηρεί πρατήριο γιά τήν πώληση προ¬ 
σκοπικών ειδών. Τό πρατήριο άποτελεΐ αυτοτελή οικονο¬ 
μική διαχείριση, πού τό τελικό αποτέλεσμα της κάθε οι¬ 
κονομικού έτους, περιλαμβάνεται στον ετήσιο ισολογισμό 
τού Σ.Ε.Π. καί ύπόκειται στον οικείο έλεγχο. 


Άρθρο 21. 

Σημαία - "Έμβλημα - Σφραγίδα - Στολή - Διακριτικά. 

1. Σημαία τού Σ.Ε.Π. είναι ή καθιερωμένη ελληνική 
σημαία κατασκευασμένη άπό μεταξωτό ύφασμα μέ χρυσους 
αροεσούς καί έχει διαστάσεις 1X1,05 μ. Εχει στο κέντρο τό 
έμβλημα τού Σ.Ε.Π. ζωγραφισμένο ή κεντημένο μέ κίτρινο 
χρώμα. Ό κοντός τής σημαίας είναι περιτυλιγμενος με βε¬ 
λούδινο ύφασμα γαλάζιο καί ή κορυφή του καταλήγει σε τρί¬ 
φυλλο. 

2. "Έμβλημα τού Σ.Ε.Π. είναι άνθος κρίνου τρίφυλλο 
«ού έχει έπάνω τον φοίνικα. Άπό κάτω υπάρχουν οί λέξεις 
πΕΣΟ ΕΤΟΙΜΟΣ». 

3. Ή σφραγίδα τού Σ.Ε.Π. έχει στο κέντρο τό έθνόσημο 
καί κυκλικά τις λέξεις ΣΩΜΑ ΕΛΛΗΝΩΝ ΠΡΟΣΚΟΠΩΝ. 


Οί "Εφορείες, τά Τμήματα καί οί "Υπηρεσίες τού Σ.Ε.Π. 
χρησιμοποιούν κυκλική σφραγίδα μέ τό έμβλημα τού Σ.Ε.Π. 
στο κέντρο. 

4. Ή στολή, τά έξαρτήματα, τά μετάλλια, τά σήματα, 
τά διακριτικά γενικώς έξωτερικής έμφανίσεως, οί ονομα¬ 
σίες των Τμημάτων, τών μονάδων καί των διαβαϋμίσεων 
τών μελών καθώς καί ό κώδικας συμπεριφοράς τού προσ¬ 
κόπου, (ό «Νόμος τού Προσκόπου» καί ή «Υπόσχεση τού 
Προσκόπου») καθορίζονται άπό τό Διοικητικό Συμβούλιο. 
Οί άποφάσεις πού έχουν ληφθεΐ ως τώρα άπό τό Διοικη¬ 
τικό Συμβούλιο γιά τά θέματα αύτά, εξακολουθούν νά ισ¬ 
χύουν. 

Άρθρο 22. 

Τιμητικές Διακρίσεις. 

1. Τό Διοικητικό Συμβούλιο άπονέμει σέ μέλη τής προ¬ 
σκοπικής κινήσεως μετάλλια μέ διπλώματα ώς τιμητικές 
διακρίσεις γιά εξαιρετικές πράξεις αύτοθυσίας ή γιά προ¬ 
σφορά υπηρεσιών. 

"Επίσης είναι δυνατόν νά άπονέμονται μετάλλια μέ δι- 
πλούματα ώς τιμητικές διακρίσεις σέ άλλα φυσικά ή νομικά 
πρόσωπα γιά εξαιρετικές υπηρεσίες προς τήν προσκοπική 
κίνηση. 

2. Οί προϋποθέσεις καί ό τρόπος άπονομής, οί διακρί¬ 
σεις τους, καί ό τύπος τών μεταλλίων καί τών διπλωμάτων 
ορίζονται άπό τό Διοικητικό Συμβούλιο τού Σ.Ε.Π. 

3. Τό Διοικητικό Συμβούλιο είσηγείται στον άρμόδιο 
"Υπουργό τήν άπονομή τιμητικών διακρίσεων τής πολι¬ 
τείας σέ μέλη του ή καί σέ τρίτους πού πρόσφεραν εξαιρε¬ 
τικές υπηρεσίες στήν προσκοπική κίνηση. 

Άρθρο 23. 

Τακτικά μέλη τοϋ Σ.Ε.Π. 

1. Τακτικά μέλη τού Σ.Ε.Π. πού μετέχουν καί στήν πρώ¬ 
τη Γενική Συνέλευση τού άρθρου 26 είναι : 

Α' Τά δέκα πέντε μέλη τού εν ένεργεία Διοικητικού Συμ¬ 
βουλίου τού Σ.Ε.Π. πού έχουν διορισθεΐ μέ τό II. Δ/γμα 
576/1974 (ΦΕΚ Α' 234)/ 

Β' Οί έν ένεργεία επτά "Έφοροι Περιοχών τοϋ Σ.Ε.Π. 

Γ' "Εβδομήντα πρόσωπα πού προέρχονται άπό : 

α) Τούς έν ένεργεία "Εφόρους Γενικής "Εφορείας καί Πε¬ 
ριφερειακούς "Εφόρους πού έχουν κατά τή δημοσίευση τοϋ 
"Οργανισμού τουλάχιστο δέκα ετών υπηρεσία Βαθμο¬ 
φόρου τού Σ.Ε.Π. 

β) Τούς έν ένεργεία Προέδρους Περιφερειακών "Επι¬ 
τροπών Κοινωνικής Συμπαραστάσεως πού έχουν κατά τή 
δημοσίευση τού "Οργανισμού τούλάχιστο δέκα έτών υπη¬ 
ρεσία. 

γ) Τούς έν ένεργεία Βαθμοφόρους, "Εκπαιδευτές τοϋ 
Σ.Ε.ΓΙ., πού έχουν πτυχίο άνωτάτης έκπαιδεύσεως Βαθμο¬ 
φόρου, 

Δ' "Εβδομήντα πρόσωπα πού προέρχονται άπό παλαιά 
ένεργά μέλη τοϋ Σ.Ε.Π. πού έχουν προσφέρει τις υπηρεσίες 
τους στον ελληνικό προσκοπισμό γιά σημαντικό διάστημα 
καί απορούν νά συαπαρασταθοϋν καί τώρα στό έογο τού 
Σ.Ε.Π. 

Ε' Είκοσι πρόσωπα πού χωρίς νά προέρχονται άπό τις 
τάξεις τού Σ.Ε.Π. δείχνουν ένδιαφέρον γιά τόν ελληνικό 
προσκοπισμό καί μπορούν νά προσφέρουν τις υπηρεσίες τους 
στό Σ.Ε.Π. 

2. Τά μέλη τών περιπτούσεων Γ', Δ' καί Ε' έπιλέγει καί 
ορίζει μέ άπόφασή του τό έν ένεργεία Διοικητικό Συμβούλιο 
τού Σ.Ε.Π. 

"Άρθρο 24. 

Νέα τακτικά μέλη. 

1. "Η τακτική Γενική Συνέλευση εκλέγει, έπειτα απο 
πρόταση τοϋ Δ. Σ. καί σύμφωνα μέ τά άρθρα 5 παρ. 6, 6 

παρ. δ καί 7 παρ. 3ζ τοϋ παρόντος, έως δέκα νέα τακτικά 
μέλη. Μπορεί επίσης νά έκλέγει νέα τακτικά μέλη γιά τη 
συμπλήρωση κενών θέσεων πού έχουν δήμιουργηθεϊ μ: τήν 
αποχώρηση ή τη διαγραφή τακτικών μελών του άρθρου 23. 
Τά νέα τακτικά μέλη μετέχουν στις συνεδριάσεις των Γ. 
Συνελεύσειον άπό τή συνεδρίαση πού ακολουθεί εκείνη πού 
τούς έξέλεξε. 

2. Γιά νά εκλεγεί ένα μέλος σύμφωνα μέ την προηγουμένη 
παράγραφο, πρέπει : 

α) Νά έχει την ελληνική ιθαγένεια. 

β) Νά μή βαρύνεται μέ συμπεριφορά πού αντιβαίνει στ'ις 
αρχές τοϋ Σ.Ε.Π. 

γ) Νά είναι ένεργό μέλος τοϋ Σ.Ε.Π. μέ πέντε ετών συνο¬ 
λική υπηρεσία Βαθμοφόρου και πτυχιοϋχος άνωτάτης προσ¬ 
κοπικής έκπαιδεύσεως Βαθμοφόρου ή μέλος Επιτροπής 
Κοινωνικής Συμπαραστάσεως μέ δέκα ετών υπηρεσία ώς 
προέδρου ή μέλους ή παλαιό ένεργό μέλος τής προσκοπικής 
ή τής όδηγικής κινήσεως ή φίλος τοϋ προσκοπισμού πού 
μπορεί νά συμπαρασταθεί στο έργο τοϋ Σ.Ε.Π. και έχει ηλι¬ 
κία τουλάχιστον 30 ετών. 

"Άρθρο 25. 

Μέλη «έπί θητεία». 

1. Μέλη τής Γενικής Συνελεύσεως είναι και οι εξής γιά 
θητεία δύο ετών : 

Α'. Διοριζόμενοι : 

α) ’Ανά δύο εκπρόσωποι των Υπουργείων Εθνικής Άμύ- 
νης, Εθνικής Παιδείας καί Θρησκευμάτων, Γεωργίας καί 
Κοινωνικών Υπηρεσιών πού ορίζονται κάθε διετία τό μήνα 
Δεκέμβριο μέ άπόφαση των αρμοδίων Υπουργών. 

β) Δύο μέλη τής Κεντρικής Επιτροπής Παλαιών Προσ¬ 
κόπων 'Ελλάδος πού ορίζονται άπ’ αύτήν. 

γ) Δύο έκπρόσωποι τοϋ Σώματος Έλληνίόων 'Οδηγών, 
πού ορίζονται άπ’ αύτό. 

Β'. Άπό τήν ένεργό προσκοπική κίνηση : 

α) 20 "Εφοροι πού έχουν εντολή διοικήσεως μέ τριετή 
υπηρεσία Εφόρου καί πτυχίο βασικής έκπαιδεύσεως Βαθμο¬ 
φόρου. 

β) 30 Αρχηγοί Συστημάτων ή Τμημάτων πού έχουν 
έντολή διοικήσεως, ήλικία 21—31 έτών, τριετή υπηρεσία 
Βαθμοφόρου καί πτυχίο βασικής έκπαιδεύσεως βαθμοφόρου. 

γ) 10 έν ένεργεία Μέλη Επιτροπών Κοινωνικής Συμπα¬ 
ραστάσεως, Περιφερειακής ή Τοπικής Εφορείας ή Συστή¬ 
ματος μέ τριετή υπηρεσία. 

2. Τά «έπί θητεία» μέλη έχουν κατά τή διάρκεια τής θη¬ 
τείας τους, τά δικαιώματα τών τακτικών μελών τοϋ Σ.Ε.Π. 
’Άν τυχόν έκλεγοϋν κατά τή διάρκεια τής θητείας τους μέλη 
τοϋ Δ.Σ. μένουν μέλη τής Γ. Συνελεύσεως ώσπου νά λήξει 
ή θητεία τους ώς μελών τοϋ Δ. Σ. 

3. Τά «έπί θητεία» μέλη τοϋ Σ.Ε.Π. πού άναφέρονται 
στήν παρ. ΙΒ/α—γ ορίζονται κάθε διετία τον μήνα Δεκέμ¬ 
βριο μέ κλήρωση ανάμεσα σ’ έκείνους πού έχουν τά προσόντα 
καί υποβάλλουν, μέσω τών αρμοδίων Εφόρων σχετική 


έγγραφη αίτηση πού πρέπει νά έχει κατατεθεί στο Σ.Ε.Π. 
μέχρι τής 30ής Νοεμβρίου τοϋ έτους διεξαγωγής τής κλη- 
ρώσεως. Ή κλήρωση αυτή γίνεται άπό τριμελή Επιτροπή 
πού έκλέγεται άπό τήν Τακτική Γενική Συνέλευση. 

Τά «έπί θητεία» μέλη τής Γενικής Συνελεύσεως μπορούν 
νά έκλεγοϋν τακτικά μέλη οποτεδήποτε αν έχουν τά προσόντα 
πού ορίζει ό "Οργανισμός ή καί νά άναδειχθοΰν πάλι μέλη 
«έπί θητεία» άφοΰ περάσει ένα έτος άπό τή λήξη τής θητείας 
τους. 

4. "Αν δέν έχουν όρισθεΐ ή γιά όποιοδήποτε λόγο δέν υπάρ¬ 
χουν μέλη «έπί θητεία» (παγ. 1 ΑκαίΒ), ή Γενική Συνέ¬ 
λευση λογίζεται οτι συνέρχεται κανονικά, καί δέν έπηρεά- 
ζεται τό κΰρος της άπό τήν άνυπαρξία ή τήν έλλειψη τών 
μελών αύτών. 

Άρθρο 26. 

Πρώτη Γενική Συνέλευση. 

1. Ή πρώτη Γενική Συνέλευση τοϋ Σ.Ε.Π. θά άποτε- 
λεσθεΐ άπό τά μέλη τών άρθρων 23 καί 25. Θά συγκληθεΐ 
μέ άπόφαση τοϋ σημερινού Διοικητικού Συμβουλίου τοϋ 
Σώματος Ελλήνων Προσκόπων καί θά συνελθεί μέσα σέ 
τέσσερις μήνες άπό τήν ήμέρα πού θά δημοσιευθεϊ τό Πρ. 
Δ/γμα περί έγκρίσεως τοϋ παρόντος Όργανισμοΰ. 'Η ειδο¬ 
ποίηση γιά τή σύγκληση θά γίνει σύμφωνα μέ τό άρθρο 5 
παρ. 2 τοϋ Όργανισμοΰ. 

2. Τά «έπί θητεία» μέλη, τής παρ. 1Β τοϋ άρθρου 25 
θά όρισθοΰν μέ κλήρωση πού θά γίνει άπό τό σημερινό Δ.Σ. 
μεταξύ έκείνων πού έχουν τά προσόντα καί θά υποβάλλουν 
σχετική αίτηση μέσα σέ ένα δίμηνο άπό τή δημοσίευση τοϋ 
Π. Δ/τος πού θά έγκρίνει τον Όργανισμό. 

3. Τό πρώτο Διοικητικό Συμβούλιο έκλέγεται άπό τήν 
πρώτη τακτική Γενική Συνέλευση τών μελών γιά θητεία 
πού άρχίζει τήν ήμέρα τής έκλογής του καί λήγει κατά τήν 
τακτική Γ. Συνέλευση τοϋ 1982. 

4. Γιά τήν έφαρμογή τοϋ συστήματος τής τμηματικής 
άνανεώσεως τών μελών τοϋ πρώτου Διοικητικού Συμβου¬ 
λίου θά όρισθοΰν μέ κλήρο τέσσερα μέλη πού ή θητεία τους 
θά λήξει στήν τακτική Γενική Συνέλευση τοϋ έτους 1979, 
τέσσερα μέλη πού ή θητεία τους θά λήξει στήν τακτική Γε¬ 
νική Συνέλευση τοϋ έτους 1980 καί τέσσερα μέλη πού ή θη¬ 
τεία. τους θά λήξει στην τακτική Γενική Συνέλευση τοϋ 
έτους 1981. 

Πάσα προγενεστέρα διάταξη άντικειμένη στον παρόντα 
Όργανισμό τοϋ Σώματος Ελλήνων Προσκόπων καταρ- 
γεΐται. 

Στον Υπουργό Εθνικής Παιδείας καί Θρησκευμάτων, 
άναθέτουμε τή δημοσίευση καί έκτέλεση τοϋ παρόντος Δια 
τάγματος. 

’Αθήναι, 4 Νοεμβρίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΘΑΝΑΣΙΟΣ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



